Det er 23 år siden den katastrofale færgebrand i Skagerrak kostede 159 mennesker livet. Nu opfordrer fire sagkyndige politiet til at undersøge årsagen til branden igen. Det skriver den norske hjemmeside vg.no.

Det er mystik omkring et bøjet olierør, der nu får fire sagkyndige til at stille krav om, at en vigtig del af hændelsesforløbet under branden skal efterforskes igen. De sagkyndige har rejst flere spørgsmål, som de håber en eventuelt ny efterforskning kan give svar på. Blandt andet om det er fysisk muligt, som politiet tidligere har konkluderet, at høj varme fra branden kan have bøjet røret, eller om nogle har gjort det med vilje. Dengang faldt mistanken om brandstiftelse på den dengang 37-årige dansker, Erik Mørk Andersen, der selv døde i branden. Nu sås der tvivl om danskeren skyld. De fire sagkyndige mener, at en ny gennemgang af sagen, vil samle alle brikkerne i puslespillet, om den mystiske brand på Scandinavian Star.